COM7 ร่วง 3% นักลงทุนขายทำกำไร หลังแรลลี่ยาว โบรกแนะถือ คาด “iPhone14” ดันยอดขายพุ่ง
COM7 ร่วง 3% มาที่ 32.25 บ. ด้วยมูลค่าซื้อขาย 195.36 ลบ. คาดนักลงทุนขายทำกำไร หลังราคาแรลลี่ยาว โบรกแนะ “ถือ” ราคาเป้าหมาย 38.75 บ. คาด “iPhone14” ดันยอดขายพุ่ง จับตากำไรปี 65 โต 23%
COM7 ร่วง 3% มาที่ 32.25 บ. คาดนักลงทุนขายทำกำไร หลังราคาแรลลี่ยาว โบรกแนะ “ถือ” ราคาเป้าหมาย 38.75 บ. คาด “iPhone14” ดันยอดขายพุ่ง
2 ส.ค. 2565

ผู้สื่อข่าวรายงานว่า วันนี้ (2 ส.ค.65) ราคาหุ้น บริษัท คอมเซเว่น จำกัด (มหาชน) หรือ COM7 ล่าสุด ณ เวลา 11:04 น. อยู่ที่ 32.25 บาท ลบ 1 บาท หรือ 3.01% สูงสุดที่ระดับ 33 บาท ต่ำสุดที่ระดับ 32 บาท ด้วยมูลค่าซื้อขาย 195.36 ล้านบาท

ทั้งนี้ ราคาหุ้น COM7 ปรับตัวลดลง คาดนักลงทุนขายทำกำไร หลังราคาหุ้นปรับตัวขึ้นมาอย่างร้อนแรงก่อนหน้านี้
โดยบล.พาย ระบุในบทวิเคราะห์ (1 ส.ค.65) แนะนำ “ถือ” หุ้น COM7 ราคาเป้าหมาย 38.75 บาท คาดกำไรปี 65 โตแตะ 3.2 พันล้านบาท เพิ่มขึ้น 23% เมื่อเทียบจากปีก่อน หนุนจากยอดขายก้อนใหญ่จาก iPhone 14 เพราะคาดว่าผู้บริโภคจะเปลี่ยนมาใช้อุปกรณ์ที่รองรับระบบ 5G มากขึ้น